Johannes sê dit nadat Hy vir jare in die woestyn was. 'n Kind is vir ons gebore. Hy weet dit. Hy moet hom bekend stel.
Maar soos dit maar gaan as mens die honger van mense aanspreek, het Johannes vinnig 'n navolging. Mense luister na hom, hang aan sy lippe. Dit is sy kans om die wereld aan sy voete te kry. 'n Bediening te begin wat van Jesus praat, van mooi goed, van 'n God wat omgee. Hy kan geld insamel, ryk aftree.
Maar wat doen hy?
Hy wys hulle na Christus en staan eenkant toe!!! Hy praat nie net van die belofte nie. Hy wys hulle "daar is die Belofte!!" .
Die ergste is, hy eindig op in die tronk vir al sy moeite!!
Hoe werk hierdie God van ons? 'n Man gee sy lewe vir Christus. Los alles wanneer Christus op die toneel verskyn. Johannes word nie vereer nie. Hy jaag sy volgelinge na Christus toe. En as beloning word sy lewe net al meer van 'n gemors.
Ek wonder of Johannes besef het wat dit alles behels toe hy gesê het. "Hy moet meer word en ek minder" .
God se meer en God se minder het 'n wyer betekenis as wat ons besef. Sy seun is bestem om Alles in Alles te wees. So as dit "méér" is, dan beteken dit Johannes moes niks in alles of niks in niks word.
Johannes eindig met sy kop op 'n skinkbord, die geskenk van 'n goddelose koninglike aan haar dogter.
Johannes, sy lewe lank verniel deur die lewe wat vir hom gekies is. Jare van springkane eet en verbrand deur die son, ontmoet die een wie se skoenveters hy nie werd is om vas maak nie. En dit was die einde van die bietjie lewe wat hy nog oorgehad het.